Diari Oficial de la Generalitat Valenciana


Sumari del DOGV 8063, del 15-06-2017 (2017/5317)

RESOLUCIÓ de 8 de juny de 2017, de la Presidència del Consorci Hospital General Universitari de València (CHGUV), per la qual es resol la convocatòria de provisió de la plaça de cap de servei facultatiu del Servei de Neurocirurgia (CM/01/2017).
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8063

Data del DOGV
:   15-06-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/5317


Data del document
:   08-06-2017

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 8 de juny de 2017, de la Presidència del Consorci Hospital General Universitari de València (CHGUV), per la qual es resol la convocatòria de provisió de la plaça de cap de servei facultatiu del Servei de Neurocirurgia (CM/01/2017). [2017/5317]  
Per Resolució de 23 d'octubre de 2009, de la Presidència del CHGUV, es van aprovar les bases generals de les convocatòries per a la provisió de places de direcció subjectes a avaluació de l'exercici, d'acord amb les previsions contingudes en la Llei 7/2007, de l'Estatut bàsic de l'empleat públic; la Llei 44/2003, d'ordenació de les professions sanitàries, i els Estatuts del CHGUV (DOGV 6141, 10.11.2009).  
En aquest marc, mitjançant la Resolució de la Presidència del CHGUV de 16 de gener de 2017 (DOGV 7973, 06.02.2017), es van aprovar les bases específiques de la convocatòria de provisió de la direcció de servei del Servei de Neurocirurgia del CHGUV, que ara es resol.  
D'acord amb la base general 14, l'òrgan competent dicta la resolució d'acord amb la proposta formulada per la comissió de valoració.  
  
De conformitat amb les atribucions establides en l'apartat primer de l'Acord de 12 de desembre de 2003, del Consell de Govern, pel qual es deleguen diversos òrgans del Consorci per a les atribucions en matèria de personal, de contractació administrativa i gestió econòmica, la Presidència del CHGUV resol:  
  
Primer  
Nomenar, amb efecte economicoadministratiu de l'1 de juliol de 2017, la persona que figura en l'annex, per a l'exercici del lloc de treball que s'indica.  
  
Segon  
D'acord amb el que estableixen la base general 4.2 i la base específica VI que regeixen la convocatòria, el nomenament té caràcter temporal i es troba sotmés a l'avaluació quadriennal de l'exercici, a l'efecte de la continuïtat, en els termes que preveuen la base general 17 i els apartats II i III de les bases específiques.  
Amb aquest fi, la persona interessada ha de presentar, durant el mes de juliol de 2021, la documentació i el projecte memòria establits en la base general 17, referit al període juliol 2017 - juny 2021, ambdós inclosos. En cas que no ho faça així, es considerarà que renuncia a participar en el procés d'avaluació i, en conseqüència, a la continuïtat en la plaça.  
  
1. El règim jurídic i àmbit geograficofuncional de l'exercici de la plaça és l'establit en la base general 4.  
2. La Direcció de Recursos Humans ha de dur a terme els actes administratius pertinents per a l'eficàcia material d'aquesta resolució.  
Contra aquesta resolució, les persones interessades poden interposar, potestativament, recurs de reposició davant de la Presidència del CHGUV en el termini d'un mes comptador des de l'endemà de la publicació en el Diari Oficial de la Generalitat Valenciana (DOGV), termini que acabarà el mateix dia del mes següent a aquell en què s'haja publicat, o directament recurs contenciós administratiu en el termini de dos mesos comptadors des de l'endemà de la publicació, davant dels jutjats contenciosos administratius de la ciutat de València, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici de la interposició de qualsevol altre recurs que s'estime convenient.  
  
València, 8 de juny de 2017.- La presidenta del CHGUV i consellera de Sanitat Universal i Salut Pública: Carmen Montón Giménez.  
  
  
ANNEX  
  
Núm. plaça Denominació Nom i cognoms DNI  
38576 Cap de servei facultatiu de Neurocirurgia José M. Gallego Sánchez \*\*\*\*755L